Alabajos:"La legislatura que es tanca ha sigut agredolça"\nEntrevista al candidat de Compromís\nMARÍA VENTURA - 21/05/2019\nCandidat de Compromís, Pau Alabajos\nEl Periódico de Aquí parla amb el candidat de Compromís a l'alcaldia de Torrent, Pau Alabajos sobre la legislatura i el seu programa electoral.\nPer què et presentes de nou a l'alcaldia de Torrent?\nEm presente a l'alcaldia de Torrent, amb el mateix esperit que em vaig presentar en 2015, amb la voluntat ferma de transformar la meua ciutat i el meu poble, perquè la situació d'urgència social que vivíem en 2015, per a mi, no ha millorat prou. Per tant, encara hem de rescatar persones e implantar polítiques valentes que canvien diametralment la situació actual. Volem fer més habitable i més digna la ciutat de Torrent, perquè molta gent que està patint una situació de vulnerabilitat i desitgem que tinga una finestra d'esperança gràcies a les polítiques valentes, arriscades i fermes de Compromís.\nCom definiries a l'equip que t'acompanya per a estes eleccions?\nL'equip que m'acompanya en estes eleccions municipals de 2019 és un equip de persones molt ben preparades, de gent que té ganes de menjar-se el món i que estan plenes d'il·lusió i d'esperança. Estaran amb mi Carmen Silla i Víctor González que ja han format part del nostre grup municipal durant aquests quatre anys i les noves incorporacions com el fitxatge d'Esther Casabán i de Pep Varela, que d'alguna manera posen la seua visió, força i energia al servei de la Coalició de Compromís. Crec que estem dissenyant un equip guanyador i anem per totes. Intentarem guanyar l'alcaldia el pròxim 26M.\nParla una mica del programa en el qual esteu treballant per a presentar als ciutadans\nEl programa que hem construït, entre tots i totes, de manera col·laborativa; ha sigut un debat molt llarg de asamblearisme. Hem posat moltes propostes que ens han fet arribar els veïns i veïnes del poble amb diverses trobades amb les associacions i entitats; ciutadans que ens han traslladat les seues preocupacions. Per tant, la responsabilitat d'un projecte polític transformador com el de Compromís és la de buscar solucions efectives i eficaces per als problemes dels veïns i veïnes que et creues cada dia en el pas de zebra. El programa electoral forma part de moltes d'eixes temàtiques, però l'hem construït entre totes i tots, perquè cada pedra, cada projecte fa sumar una nova proposta que crec que farà de Torrent, després del 26M, una ciutat nova, diferent, plena d'esperança i carregat d'il·lusió i canvi\nQuin balanç fas de la legislatura que s'acaba de tancar?\nLa legislatura que esta a punt de tancar-se ha sigut agredolça, en el sentit que vam poder destituir la dreta de les institucions públiques torrentinas, vam fer que Amparo Folgado abandonarà d'una vegada per sempre el govern, però evidentment el canvi no ha sigut tan efectiu perquè les polítiques de Jesús Ros han seguit la continuïtat dels populars, no ha existit eixe canvi transformador que volíem Compromís per a la ciutat de Torrent. Malgrat que vam signar 14 punts programats per a la investidura amb el PSOE i Guanyar Torrent la veritat és que els incompliments han sigut flagrants. Ha sigut una decepció. Per tant, semblava que Jesús Ros volia un xec en blanc per a governar amb majoria absoluta sense tindre els suports suficients i és per això que han passat tres anys sense tindre els pressupostos aprovats, perquè ningú de la Corporació han volgut donar suport a eixes mesures continuistes de privatització de serveis públics, d'immobilisme polític i per tant, el que volem amb la nostra candidatura és trencar amb aquests moviments pendulars partidistes monocromàtics i construir un nou Torrent que canvie la imatge i no faja olor a naftalina com els últims anys i s'òbriga una finestra d'oxigen perquè respiren els nostres veïns i veïnes.


Comunicat de condemna davant la violència en la Jornada del Referèndum – Osonament\nCom a entitat que forma part de la Unió Catalana d’Hospitals (UCH) ens sumem al comunicat següent:\nLes entitats sotasignades expressem la més enèrgica condemna davant l’abús de la força i l’ús de la violència per part dels cossos de seguretat estatals contra els ciutadans de Catalunya en la Jornada del Referèndum. Resulta del tot intolerable que com a conseqüència d’aquesta violència injustificada 893 catalans fossin ferits quan exercien pacíficament el seu dret d’expressió. En aquest sentit, volem destacar el nostre suport i solidaritat amb les víctimes de la repressió policial i també amb les seves famílies i amics.\nLes entitats també manifestem el nostre rebuig total contra aquest abús que atempta directament contra diversos drets com el d’expressió, de manifestació i el de reunió, que no és propi de societats lliures i democràtiques.\nTambé expressem el nostre reconeixement a tots els professionals d’emergències i dels centres sanitaris de Catalunya que, un cop més en una situació extremament complicada, van donar una excel·lent atenció als ferits.\nD’altra banda, ens sentim orgullosos de la resposta de la societat catalana i ens reafirmem en la defensa de la democràcia, les llibertats i les institucions. De nou, reiterem el nostre suport a l’actuació del Govern de la Generalitat de Catalunya. Des del nostre àmbit continuarem treballant per la salut i el benestar de les persones així com per la salut de la democràcia.\nAssociació Catalana d’Entitats de Salut, Consorci de Salut i Social de Catalunya, Associació Catalana de Recursos Assistencials, Unió Catalana d’Hospitals, Centres Socio-sanitaris Catòlics de Catalunya, Unió de Petites i Mitjanes Residències (UPIMIR)\n← Des de SISO donem suport a la defensa de la democràcia, de les llibertats, i de les institucions que ens representen\nAFMMO, Osonament i CHV suspenen la jornada de portes obertes a les seves seus prevista pel divendres 6 d’octubre →


Redacció TVC: de gener 2014\nComença la vaga a TVC\nLA VAGA COMENÇA A LES 10 DEL MATÍ, I ACABA A LES 10 DEL VESPRE, SENSE INTERRUPCIONS. LA DIRECCIÓ HA ORGANITZAT SERVEIS MÍNIMS, D'ACORD AMB ELS DICTATS PER TREBALL, CONSISTENTS EN OFERIR UN 30% DE LA PROGRAMACIÓ INFORMATIVA, PER GARANTIR EL DRET A LA INFORMACIÓ DE LA CIUTADANIA. NOMÉS ELS TREBALLADORS DESIGNATS COM A SERVEIS MÍNIMS ESTAN OBLIGATS A TREBALLAR EN UN DIA DE VAGA. LA RESTA TENIU GARANTIT EL DRET A FER VAGA CONTRA LA RETALLADA DE SOU QUE ENS PROPOSEN.\nNo acceptem una proposta que vol dividir a la plantilla\nContra una proposta de taules salarials importada d'un conveni de la sanitat, que retalla les categories baixes, que busca la divisió entre empreses i col.lectius. - que representa una negació de la lliure negociació d'acords amb les lleis laborals que ens regeixen - que ignora tota la feina de valoració de categories que ens ha dut als nivells salarials actuals - que trenca l'equitat salarial interna assolida fa anys evitant l'efecte "tisora" entre els sous dels diferents nivells - que busca tancar la porta a discutir d'estalvis fora del capítol 1 i dels sous exagerats i plusos injustificats Per la lliure negociació sense apriorismes ni imposicions de temes ni de calendari Per una solució al deute d'acord amb el previst als acords del PAC, que eren diferir-ne la liquidació en quatre anys, temps de durada del Contracte Programa i del Conveni Pel manteniment de l'ultractivitat del conveni mentre duri la negociació Pel manteniment de la capacitat productiva de TV3 I contra l'externalització de la gestió de la publicitat, que obre la via a noves externalitzacions, i contra el Contracte Programa que les contempla àmpliament. Per una aportació pressupostària del Govern d'acord amb la missió de servei públic encomanada pel Parlament. Obliguem a Brauli Duart a negociar com cal i sense autoritarismes ni fets consumats.\nForcem la negociació amb la mobilització\nEls treballadors de TV3 no hem de caure en les provocacions de la direcció de la CCMA, que vol aplicar una retallada directa als nostres sous utilitzant l’amenaça de la pèrdua d’ultractivitat del Conveni per imposar-la. Per això hem d’actuar amb intel.ligència, que no està renyida amb la contundència. Hem de desarmar la pretensió de la direcció de limitar la negociació col·lectiva a una nova rebaixa de sou, presentada demagògicament com a “equiparació” amb els sous d’un conveni de la sanitat pública. I hem de plantejar les rebaixes alternatives de despeses prescindibles davant els arguments que cal eixugar de cop, i no en quatre anys com es desprenia dels acords del PAC, el dèficit del 2013, provocat per una aportació insuficient del Govern. En resum, hem de forçar la negociació que el Brauli Duart no vol fer, per justificar així una rebaixa unilateral dels salaris. També ens cal serenitat, i no apostar només per la mobiltzació reactiva com a única sortida a les provocacions del President de la CCMA, que actua per ordres del Govern, i aplicant un pla perfectament orquestrat. Hem de combinar mobilització i negociació com sempre hem fet, apretant més en els moments clau. Tenim convocades vagues de 12 i 24 hores el 27 i el 30 de gener, que han d'influir en la mesa de negociació. Però jugar-s'ho tot a una vaga indefinida, sense saber quin serà el moviment definitiu de la direcció a partir del 31 de gener no té sentit i és descobrir la nostra estratègia, que sempre ha de deixar un marge de mobilització i negociació sense que s’espatlli el procés. Per això s’ha d’endarrerir la decisió col.lectiva sobre vagues globals fins després del dia 31. I òbviament s'ha de fer a través de referèndum, perquè la decisió té unes implicacions més grans encara per la plantilla que quan en vam fer per votar aturades parcials o el cessament de Brauli Duart. Nosaltres considerem que hem d'imposar la negociació en àmbits que la direcció no accepta, però que no tindrà més remei que admetre, si no vol tenir un sidral considerable, com va passar en el procés de negociació del PAC, on segons el Brauli Duart tot era intocable i només ens quedava el camí de la resignació. Si la direcció realment vol eixugar el dèficit que ens venen, i fer més competitiva l’empresa, i vol aprofitar la crisi per sortir en millors condicions d’ella, els representants dels treballadors tenen dret a examinar i a negociar sobre altres partides i despeses que no siguin exclusivament el salari dels treballadors. PERQUÈ QUAN ES TOCA OS, NO ES POT CONTINUAR BURXANT ! PREPAREM BÉ LES VAGUES DEL 27 I DEL 30 DE GENER NOMÉS TOTS UNITS I AMB ACCIONS MASSIVES PODEM EVITAR LA NOVA DESTRALADA\nCreix el malestar a la Redacció\nBrauli Duart ha confirmat la intenció de retallar novament els nostres sous, una intenció que ja coneixiem, però que no ha concretat en xifres. Siguin quins siguin els números, la tendència retalladora arriba el mateix dia que es plantegen a la redacció noves demandes d’augment de la productivitat. Els nous TeleNotícies comporten una nova generació de chyrons que inclouen l’elaboració de post produccions per part dels propis redactors. És un nou pas d’un llarg camí que hem recorregut els últims anys assumint l’edició online dels videos o la recerca d’imatges d’arxiu al Digition. La tecnologia facilita moltes coses, òbviament, però els dies continuen tenint 24 hores i les noves funcions resten temps de la feina pròpiament periodística, la recerca i avaluació de nova informació. De fet, la devaluació de la nostra feina ve impulsada des de la pròpia direcció d’informatius, amb el seu comportament verticalista i nepotista. El trasllat forçat de professionals continua i es fa sense arguments periodístics. Sovint sembla que es tracta de neutralitzar persones de llarga trajectòria i actitud crítica lligant-los de mans. Altres canvis fan un tuf creixent d’amiguisme, per activa i per passiva, que acaben de donar un to baix a l’actual direcció. Creix el malestar a la redacció, plena de comentaris i un ambient d’escepticisme davant l’enèssima rentada de cara dels informatius. Dijous que ve farem vaga per rebutjar les intencions d'en Duart de tornar a retallar-nos el sou, contra la decisió suïcida d'externalitzar el departament comercial i també contra la nostra devaluació professional.\na de gener 08, 2014 1 comentari:\nNo acceptem una proposta que vol dividir a la plan...


TarragonaDigital.cat: Pasqual Maragall, gràcies per denunciar el 3%. Tenies tota la raó\nPasqual Maragall, gràcies per denunciar el 3%. Tenies tota la raó\nEl president Pasqual Maragall, i wn segon terme l'Artur Mas\nEl 25 de febrer del 2005, fa just 12 anys, Pasqual Maragall, aleshores president de la Generalitat, en sessió parlamentària va encarar-se amb el portaveu del grup de CiU, Artur Mas, i li va recriminar el cobrament sistemàtic del 3% de comissions per a atorgar l'execució d'obres i serveis de la Generalitat de Catalunya.\nArtur Mas, irritat i confós, va replicar airadament les paraules de Pasqual Maragall, acusant-lo de mentir i amenaçant, posteriorment, de boicotejar el nou text de l'Estatut, si Maragall mantenia l'acusació. Dies desprès, el president Pasqual Maragall va rebaixar el to i va retirar tot el que havia dit abans pel que fa a les comission del 3%.\nQui u què el va obligar o forçar a recular d'aquella forma que espodria qualificar de vergonyosa?. Tot un president de la Generalitat mentint i acusant a CiU de finançar-se il.legalment?. Va ser potser l'andalús i ex president Felipe González i el seu company, també andalús, Alfonso Guerra, aquell que va passar el ribot pel damunt i pel darrere del nou text estaturari català?.\nSigui com sigui, Pasqual Maragall, no sé si a hores dara n'ets conscient, la recent història t'ha donat tota la raó, tota la raó. CiU no només cobrava el 3%, sinó que també cobrava el 4% i segur que més, i aixó ho fa denunciat Macià Alavedra,ex conseller d'economia i finances de la Generalitat en temps del també presumpte corrupte ex president Jordi Pujol Soley.\nTota aquella gentusa ens van estar estafant a tots els catalans, a tots. Als seus i als seus oponents politics i socials. I es dóna la circumstància, Pasqual Maragall, que uns anys enrere l'Artur Mas, també ex president de la Generalitat que va estrenar dues legislatures peró no en va culminar cap, va ser secretari general de CiU, conseller d'Obres Públiques i conseller d'Economia i Finances.\nSincerament, Pasqual Maragall, davant de tot el que ha passat i de tot el que s'ha destapat publicament en sesions judicials, com a català se'm fa molt dificil empassar-me que l'actual president d'això que en diuen PDEcat, no sapiguès res de res de tota aquella tenebrosa, oculta i il.legal operació del 3%, se'm fa més que dificil empasar-m'ho.\nGràcies Pasqual Maragall, Catalunya sempre estarà en deute amb tu.


I el Fito ens va conquerir | Fito Luri\nPublicat a El món de Reus\nQue el d’ahir va ser un concert singularíssim ho explica, també, la reacció entusiasta que es va produir a la xarxa on podríem dir que el Fito Luri ha estat trending topic mundial (al Món de Reus, naturalment). Com a mostra alguns dels comentaris que, picant d’aquí d’allà, he pogut llegir al facebook i al twitter durant les últimes hores. És el cas del malabarista de les ones, el Jordi Cartanyà de Ràdio Reus: “va ser una vetllada molt emotiva i per molts motius. Però veure dalt de l’escenari de lo bo i milloret de cada casa va ser un plaer. Gràcies Fito Luri per ensenyar-nos com viure la vida. Ho vas fer amb el concert d’ahir i amb l’òrgan que vas anomenar més vegades: El Cor.” L’Isidro Puig recollia diverses fotografies de l’acte apuntant: “I tot el que comença, acaba… i acaba cantant… i acabant tant bé, què més es pot demanar? Només donar les gràcies a tots els que ho han fet possible i per haver pogut viure uns moments tant màgics”. L’escriptor Pep Macaya ens regalava uns mots inspiradíssims: “Vinc d’un lloc on he deixat les paraules adormides en un coixí. S’ha omplert l’espai d’estels, amb la veu màgica d’un follet. Ens ha dit gràcies. Mil vegades gràcies!… Aleshores he fet callar la inspiració. Avui només calia aplaudir al FITO i nosaltres ser afortunats pel seu regal. Que la lluna ompli aquesta nit de somnis”. La Montse Solé i la M. Olivé Balletbó, de Salmaldon Art, feien un enginyós joc de paraules amb els títols de les peces interpretades: “De la mà de les seves cançons hem deixat turmalines negres al fons del mar, hem acaronat una nina i ens hem assegut al far de Favarixt de Menorca per gaudir de la menja d’uns entrepans i unes mandarines. ……senzillament hem fet un dolç passeig per la Rambla de la vida en la que mai res és nou, doncs sempre hi trobarem una petjada de vida viscuda !!”. El Pere Rius dels Pentagralla ho resumia de manera gràfica: “Què dir del concert d’en Fito Lurid’aquesta tarda? Simplement Bravo, Bravo i Bravo! Una tarda plena d’emocions.” L’Esther Prats es sumava a l’entusiasme general: “Ets molt gran Fito Luri! Tu i tots els que t’han acompanyat avui. Gran concertàs aquesta tarda. FELICITATS!!!”. I la Mireia Prats endevinava el sentiment de la immensa majoria dels presents: “Genial!!! No tinc més paraules… GENIAL #FitoLuri”.”


El canal televisiu maresmenc M2 ha estrenat “Leit Nait”, presentat pel locutor vilassarenc Enric Sánchez – Vilassar Ràdio\nEl canal televisiu maresmenc M2 ha estrenat “Leit Nait”, presentat pel locutor vilassarenc Enric Sánchez\nEl segon canal de Maresme Digital Televisió, M2, va estrenar ahir dimecres 4 d’agost, a 2/4 de 10 de la nit, el programa ‘Leit Nait‘. El nou espai televisiu, presentat pel locutor nascut a Vilassar de Mar Enric Sánchez, parodia els “late night” que actualment s’emeten a les diferents cadenes de televisió generalistes. El nou programa inclou una entrevista a un personatge famós i una actuació musical en directe. Tot això barrejat amb gags de diferents personatges i un reportatge. “Leit Nait” es realitza des del centre de producció de Calella i està realitzat per Jaume Riera. Sánchez va encetar fa anys la seva trajectòria radiofònica a Premià de Dalt Ràdio. Posteriorment, a principis de l’anterior dècada, a Vilassar Ràdio va produir i presentar l’espai d’actualitat musical “La llista”, que s’emetia els dilluns al vespre.\nSánchez ha treballat, entre altres mitjans de comunicació, a Cadena 40 Principales Barcelona, Cadena 100, Ràdio Marina, ubicada a Blanes, i RAC 105. Actualment condueix cada setmana a Ràdio Calella i a Mataró Ràdio el programa d’humor ‘Teràpia de Show‘ i és un dels locutors de la ràdio-fòrmula musical Europa FM.\nCal recordar que per veure M2 des de Vilassar de Mar, cal tenir orientada l’antena cap al repetidor de Montcabrer. En cas de problemes en la sintonització, cal contactar amb l’antenista. M2 transmet a través del canal 24 de la TDT, múltiplex pel qual també emeten les cadenes M1, des de Mataró, i Canal Català Maresme, des de la veïna localitat de Premià de Mar.\nNotícia anteriorDel 5 al 8 d’agost, Festes del Barato\nSegüent notíciaJa han arribat els alumnes de Vilassar de Mar que van guanyar la beca “Llengua i cultura als EUA, a l’estat de Wisconsin”


Toni González avança en la gestió del Pla Edificant amb la Conselleria d'Educació\nL'alcalde d'Almussafes i el secretari autonòmic, Miquel Soler, analitzen les intervencions que es duran a terme en els centres educatius de la localitat\nLes obres, que s'executaran al llarg de la present legislatura en ambdós CEIP i l'IES, tenen un cost total de 1.909.136 euros\nLes nou actuacions que es desenrotllaran a Almussafes dins del Pla Edificant suposaran una inversió de 1.909.136 euros. Dijous passat 17 d'octubre, l'alcalde de la localitat, Toni González, es va reunir a València amb el secretari autonòmic d'Educació, Miquel Soler, per a confirmar les intervencions que es duran a terme durant els pròxims quatre anys en els CEIP Almassaf i Pontet i en l'IES Almussafes per a millorar la qualitat de les infraestructures. Els projectes, que van ser revisats en esta trobada junt amb la primera tinent d'alcalde, Davinia Calatayud, i el regidor Pau Bosch, han sigut consensuats amb la comunitat educativa.\nL'Ajuntament d'Almussafes i la Conselleria d'Educació de la Generalitat Valenciana s'han donat un termini de quatre anys per al desenrotllament de les totes actuacions que es duran a terme en els centres educatius de la localitat dins del denominat Pla Edificant, el programa creat pel Consell per a accelerar l'execució d'infraestructures educatives per mitjà del sistema de traspàs de la gestió de la licitació i control de les obres als consistoris.\nEl president de l'executiu, Toni González, i el secretari autonòmic d'Educació, Miquel Soler, es van reunir dijous passat 17 d'octubre, en la seu de la Conselleria per a conversar sobre els projectes presentats pel consistori en el marc d'este pla. L'administració autonòmica ha acceptat les intervencions incloses en el mateix, per la qual cosa en breu començaran les gestions necessàries per a dur a terme les millores en els dos centres d'infantil i primària i en l'institut d'educació secundària, batxillerat i cicles formatius.\n“La reunió, que forma part també de la ronda de visites que realitze periòdicament amb les diferents conselleries i organismes públics, va ser molt satisfactòria. El secretari autonòmic es va mostrar molt receptiu amb la nostra proposta i la va protegir en la seua totalitat”, assenyala el primer edil.\nTal com es va ratificar en la trobada, que va comptar amb l'assistència de la primera tinent d'alcalde, Davinia Calatayud, i el regidor d'Educació, Pau Bosch, s'executaran nou actuacions.\nEn l'IES Almussafes es reformaran de manera integral els vestuaris del gimnàs, es millorarà la climatització, el sistema ACS i anti legionel·la i l'adequació del sistema d'evacuació d'aigües fluvials per a evitar inundacions en les aules. En el CEIP Pontet s'ha projectat l'edificació d'un gimnàs, la construcció d'una nova tanca i porta d'accés per a millorar l'accessibilitat i la renovació de les finestres. Finalment, en el CEIP Almassaf s'ampliarà el menjador escolar i es modernitzarà el sistema de climatització i ventilació de les aules.\n“En breu les persones usuàries d'estes tres infraestructures podran comprovar el resultat de cada una de les intervencions, planificades amb l'objectiu d'incrementar la qualitat de l'experiència educativa, tant per a l'alumnat com per al professorat que impartix les distintes assignatures i activitats”, assegura l'edil d'Educació, Pau Bosch.\nLes iniciatives incloses en el llistat definitiu són fruit de les necessitats d'adequació detectades tant pels tècnics municipals com pels tres consells escolars i sumen una inversió de 1.909.136 euros. La Generalitat Valenciana preveu transferir als municipis entre 2018 i 2022 un total de 700 milions d'euros per a la construcció de 200 centres educatius i la reforma d'altres 500.


L'IGTP precisa incorporar en el grup de Cancer biology and precision medicine program del Dr. Rafael Rosell un/a tècnic/a de laboratori, amb la finalitat de realitzar tasques de en la investigació dins dels projectes específics detallats en a l'annex I del acord de col·laboració Pangaea Oncology i IGTP.\nEstar en possessió del títol de CFGS de laboratori i/o similar.\nDisposició per treballar en l'àrea de investigació en el càncer.\nAcreditar experiència prèvia en treballar en un laboratori de recerca.\nLes tasques a portar a terme són cultius en línies cel·lulars i tècniques bàsiques de Bioquímica y Biologia Molecular: Western blotting, Assaig de proliferació cel·lular, microscòpia confocal, extracció de àcids nucleics, PCR quantitativa a temps real.\n2022/10 TÈCNIC/A DE LABORATORI\t(PDF\t440,72 Kb)


Relocalitzacions a l’alça | JOAN POYANO | El dossier | La República\nRelocalitzacions a l’alça Relocalitzacions a l’alça Relocalitzacions a l’alça Relocalitzacions a l’alça + Relocalitzacions a l’alça E-mail\nEn els propers cinc anys, les multinacionals retornaran o aproparan als països d’origen fins al 26% de la producció mundial de mercaderies deslocalitzada a l’estranger\nTrump ja va impulsar relocalitzacions abans de la covid EFE.\nRelocalitzacions a l’alça Relocalitzacions a l’alça Relocalitzacions a l’alça Relocalitzacions a l’alça Relocalitzacions a l’alça E-mail\nLes activitats més susceptibles de ser relocalitzades pertanyen als sectors farmacèutic, electrònic, informàtic i de producció de bateries\nLa covid ha representat un punt d’inflexió en el llarg procés de deslocalització productiva i globalització de les dècades anteriors. Només cal recordar que hi va haver països que van bloquejar les exportacions de productes sanitaris. El coll d’ampolla en el comerç internacional ha agreujat el problema, de manera que moltes empreses valoren la possibilitat de repatriar o apropar les seves fàbriques i filials ubicades a l’estranger.\nLa Conferència de les Nacions Unides sobre Comerç i Desenvolupament (UNCTAD, per les seves sigles en anglès) preveu que la pandèmia accelerarà la reconfiguració de les cadenes de valor mundials per tal d’aconseguir una major robustesa, fins i tot si això implica majors costos d’operació. Des de l’òptica de les empreses multinacionals que les lideren, hi ha diverses opcions per a això. Algunes no suposen desplaçaments geogràfics, com mantenir inventaris més amplis o digitalitzar certs processos. Les empreses líders poden també diversificar la seva xarxa de proveïdors, tant en països com empreses.\nUna altra opció és privilegiar ubicacions més properes als mercats finals de consum (nearshoring) –per exemple, traslladar la producció de la Xina a Mèxic, en el cas d’empreses que s’orienten al mercat estatunidenc–. Fins i tot, en alguns casos s’opta per relocalitzar alguns segments de les cadenes de valor portant-los de tornada al país d’origen de l’empresa (reshoring).\nEl reshoring i el nearshoring relocalitzaran en els proper cinc anys entre un 16 i un 26% de la producció mundial, segons les estimacions del McKinsey Global Institute. Sobre això, la consultora PwC estima que repatriar o apropar la producció de les empreses de l’estranger representarà uns guanys de més de 130.000 milions d’euros anuals en les economies del G-7 al llarg de la propera dècada, amb la creació de fins a 1,2 milions de llocs de treball, en gran part als Estats Units i a Alemanya. L’any passat, els anuncis de repatriació productiva als EUA van superar els d’inversions directes a l’estranger, segons el banc UBS. La Xina, Alemanya i el Japó són els països més actius a l’hora de plantejar el retorn de les seves empreses.\nAls Estats Units, la relocalització, especialment des de la Xina, va ser un objectiu explícit de l’administració de Donald Trump que s’ha vist reforçat des de la irrupció de la covid amb la crida a adoptar una política industrial que garanteixi l’autosuficiència del país en sectors estratègics. Aquest objectiu és compartit per la nova administració de Joe Biden. La relocalització dels Estats Units va aconseguir el seu valor màxim el 2019, a causa de les tensions comercials amb la Xina, mentre que el pes de Mèxic en les importacions de manufactures va augmentar en relació amb les de proveïdors asiàtics.\nLes activitats més susceptibles de ser relocalitzades són, segons PwC, els productes farmacèutics, l’electrònica i la informàtica (la falta de semiconductors ha encès les alarmes), i equipaments elèctrics com les bateries, tenint en compte el seu enorme potencial en la transició energètica.\nAquests temes es van debatre en un seminari al Barcelona Centre for International Affairs (CIDOB), titulat Comerç internacional i estratègies de resilències econòmiques. Anabel González, directora general adjunta de l’Organització Mundial del Comerç (OMC), hi va defensar que els intercanvis es recuperaran aquest any un 8%, però que els colls d’ampolla han desequilibrat el mercat. Per aquest motiu, segons Fabrizio Operti, del Banc Interamericà de Desenvolupament (BID), “les empreses estan realineant el repartiment de les cadenes de valor i diversificant les seves fonts de subministrament davant les tensions que viu el comerç internacional”.\nSílvia Sorescu, analista de l’Organització per a la Cooperació i el Desenvolupament Econòmic (OCDE), creu que no només hi ha l’opció de repatriar, sinó també la de desenvolupar una major digitalització per reduir la incertesa relacionada amb les distàncies.\nLa República 20-11-2021, Pàgina 14


Deu llibres per entendre el país | e-Criteri\n6 respostes a Deu llibres per entendre el país\nAntoni 11 gener 2011\nLes dues obres medievals de la llista no les veig clares. Si ens hem de remuntar tant amunt ens faltarà Llull, no? Però què dir del rector de Vallfogona, o del baró de Maldà, per parlar d’èpoques menys grandioses, però més decisives de cara a la continuïtat. El llibre de l’Strubell segur que no l’hi posaria, és anterior a la pujada de l’independentisme, ha quedat superat pels fets. En general em limitaria al segle 20, una de les dues obres medievals la canviaria per “Els altres catalans” de Francesc Candel. L’altra no ho sé, quedaria buida, de moment. Resum: Strubell i els dos medievals fora, afegir-hi “Els altres catalans” de Candel. Deixo dues posicions buides.\nPere Cardús 12 gener 2011\nAntoni, és molt interessant l’aportació que fas. Potser seria interessant diferenciar entre ‘llibres per entendre el país actual’ i ‘llibres per conèixer el país’ en general… Jo crec que una manera d’entendre el país és llegir-ne la història i apreciar-ne l’evolució. Si no sabem d’on venim, ens serà molt difícil saber perquè ens passa el que ens passa. Però és cert que amb llibres antics no es pot fer una radiografia del país actual.\nAlguna cosa de Pla sobre Catalunya? Pla va escriure sobre tot, i perdoneu però de Pla no es pot escapar…\nRossend Font 11 gener 2011\nHola, la llista que heu fet es prou bona, però jo hi trobo a faltar “Es molt senzill: digueu-li Catalunya” de Josep Guia; un llibre que fa pensar en la possibilitat d’uns Països Catalans.\nJosep M 16 gener 2011\nSe’m fa difícil cenyir-me a 10 obres, és un exercici que tindria sentit després d’una votació, acadèmica i ciutadana de llarga volada, però la primera tria que proposeu és molt esbiaixada, em sembla. A raig fet, crec que Cucurull, Trueta i Strubell anirien molt més avall que Rodoreda (Mirall trencat), Sagarra (Vida privada), Guimerà (Terra Baixa), Pla (El quadern gris), Villalonga (Bearn), Blai Bonet, Català(Solitud),…….Enfoquen “maneres d’entendre el país”…..\nNin 26 desembre 2011\nA la llista dels ‘llibres per entendre el país actual’ hi manca “Conversa amb el meu gos” de Joan Lluís Lluís o bé “Una educació francesa” o “Un país de butxaca de Joan Daniel Bezsonoff. I, si acceptem llibres exhaurits, “Qui sem les catalans del nord?” seria potser el llibre més idoni per explicar la punta septentrional del país.


VI JORNADES PREMIS BALDIRI REIXAC 2017 | INS Terra Alta\nLa Jornada és un entorn per compartir experiències, concretament alguns dels treballs guardonats en l’edició 2016-2017 dels premis. Des de la Fundació Carulla vam convocar la XXXIX edició dels Premis Baldiri Reixac amb la novetat dels premis d’estímul adreçats a mestres i professors amb l’objectiu de promoure projectes innovadors inèdits.\nEls premis reconeixen i estimulen iniciatives educatives que contribueixen a la construcció d’una escola catalana de qualitat. L’edició 2016-2017 hem lliurat nou premis al projecte global d’escola; quatre premis d’estímul a mestres i professors; el premi UOC innovació; i cinquanta premis a alumnes.\nDifondre el coneixement generat i acumulat a través de dels diferents projectes presentats.


9-F, sortim a passejar o no? - cotxesclassics.cat\n9-F, sortim a passejar o no?\n5 febrer, 2019 admin Opinió 0\n9-F. Ja fa bora un mes, que les xarxes socials van despertar i crear aquesta iniciativa.\nVan fer una crida a tots els potencialment afectats per les restriccions de les grans capitals del País. Restriccions anunciades, sense concretar forma, a València, Madrid i Barcelona.\nUna jornada reivindicativa, de caràcter social i tranquil·la. Sense tallar carreteres, ni fer marxes lentes. Una crida a sortir a passejar, o simplement, a fer els recorreguts habituals fent ús dels nostres vehicles clàssics.\nCom acostuma a passar, quan s’acosta la data d’una mobilització, sempre surten veus intentant que no es realitzi. En aquest cas, rumors sobre un suposat no suport de la FEVA. Inclòs rumors, on s’afirma, que la FEVA ho veu amb mals ulls, car pot portar conseqüències negatives en les possibles taules de Negociació.\nLa realitat és, que no hi ha cap comunicat oficial per part de ningú. Ni donen suport, ni demanen que no es faci. Si consulteu la pàgina web de la FEVA, no hi trobareu cap advertiment sobre el 9-F.\nAquesta iniciativa neix com una reivindicació. El problema és, que en moltes ments, i per culpa dels temps que corren, tothom associa amb reivindicació, Manifestació! Però compte, que les manifestacions pures, no van de 100.000 persones omplint Plaça Sant Jaume. La paraula manifestar, té altres acceptacions que són les que hem d’usar el dia 9-F.\nExtret del diccionari:\nManifestar: Mostrar, donar a conèixer, d’una manera manifesta, posar de manifest, Mostrar, algú, d’una manera manifesta la seva existència o la seva natura.\nI això és el que pretén el 9-F. Manifestar, mostrar d’una manera manifesta, la nostra existència. La nostra naturalesa, el nostre valor patrimonial històric. Mostrar, que més enllà de les 4 rodes, hi autentiques obres d’art, de restauració. Reivindicar la nostra basant artística i històrica, per què la lluita en contra de les restriccions caigui pel seu propi pes.\nPersonalment, no hi veig el problema. Es tracta, d’una manera pseudocoordinada, que el 9-F, totes les viles i ciutats, es converteixin en museus en moviment. De manera pacífica i endreçada. Sense causar retencions ni provoca marxes lentes. De forma natural i estètica.\nQue la gent ens miri amb estima i record, i no amb enuig per les cues que els hi estem provocant dissabte. Per què si aconseguim l’estima, ho aconseguim tot.\nPerò una cosa és ben certa, si després de la jornada, havent sigut, una jornada pacifica i lúdica, ningú amb pes, reivindica l’actuació, de res haurà servit.\n9-F, amb responsabilitat, tranquil·litat i pacifisme, d’una manera endreçada i cívica, convertim els nostres pobles i les nostres ciutats, en museus rodants. Fem ús dels nostres clàssics per les tasques dels dissabtes, o aprofitem per anar a fer el vermut en algun indret especial. Això si, qui no se sàpiga comportar, no és convidat. És una passejada, per posar de manifest, la nostra sana existència.\nTornem als 70, a 90km/h\nAdéu a l’assegurança dels vehicles en repòs!!


AQUEST AMOR QUE NO ES U / ESTE AMOR QUE NO ES UNO - Saltamarti Llibres\nA "La princesa sou Vós" hi ha tot el que passa pel cap d?una dona bojament enamorada. ¿De qui? No ho sabem, l?amat n...\nHOMES I OCELLS CN-41\nSón poemes en prosa, sí senyor. I no fugi esperitat. ¿Li agraden les bombolles de sabó? Diasprades, lleugeres... i b...


Ajuts extraordinaris per al manteniment de l’ocupació per a microempreses i autònoms/es – Gavà Impulsa\nper gavaimpulsa 30 Juliol, 2020 30 Juliol, 2020 Deixa un comentari\nLa Generalitat de Catalunya ha publicat avui una convocatòria d’ajuts per microempreses i treballadors/es autònoms que s’han vist afectats per la COVID-19.\nLa Generalitat de Catalunya avui ha publicat un ajut amb la finalitat que els treballadors autònoms i les microempreses, la situació de les quals s’ha vist agreujada per efectes de les mesures preventives i de contenció derivades de la situació de la COVID-19, puguin reiniciar la seva activitat, evitant així la desocupació de les persones amb les quals tinguin una relació laboral.\nLes soLes sol·licituds s’han de presentar segons models normalitzats i seguint les indicacions que estaran disponibles a l’espai Tràmits de la Seu electrònica de la Generalitat de Catalunya, concretament buscant el tràmit Programa d’Incentius al manteniment de la contractació en microempreses i persones treballadores autònomes en el cercador de Tràmits gencat. El termini de sol·licitud s’inicia el 31 de juliol finalitzarà el 30 de setembre, ambdós dies inclosos.\nempresa ajuts, autonoms, empresa, microempreses, ocupació, subvencions, treballadors\nPrevious Entry Productivitat a casa: el teletreball\nNext Entry Nova normativa per evitar la propagació de la covid-19 a Gavà


Las Colinas Requena Espanya - Ofertes d'hotels amb els MILLORS DESCOMPTES EN LÍNIA\nVeure tots els 15 allotjaments a Requena.\nRequena, Requena, Espanya - Veure al mapa\nMés informació sobre Las Colinas\nConvenientment situat a Requena, Las Colinas és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLas Colinas ofereix un servei impecable i compleix amb totes les exigències dels més experimentats viatgers. L'hotel ofereix Wi-Fi gratuït en totes les habitacions, aparcament de cotxes, habitació familiar, restaurant, servei de bugaderia per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com platja privada, centre esportiu, camp de golf (a 3 km), piscina exterior, buceig. Sigui quina sigui la seva raó per visitar Requena, el Las Colinas és el lloc perfecte per una estimulant i emocionant escapada.


Piscina | AMPA IPSE BLOC ... un espai per a la comunicació i per a la participació.\nClica aquí per veure les entrades al BLOC amb categoria PISCINA\nCalendari piscina curs 2017-2018 (pdf)\nNormes activitat piscina curs 2017-2018 (pdf)\nNormes pel servei d’acompanyament 2017-2018 (pdf)\nAutorització servei d’acompanyament curs 2017-2018 (pdf)\nCartell Piscina Setembre 2017-18 (pdf)\nFull inscripció piscina setembre 2017-2018 (pdf)\nLa natació és un dels esports que poden practicar la majoria de les persones sense tenir en compte l’edat ja que dins de l’aigua la gravetat és distinta i per tant es té un baix impacte sobre les diferents parts del nostre cos, reduint al màxim la tensió dels ossos i les articulacions.\nL’efecte estimulant de la natació infantil, desenvolupada de manera adequada, pot millorar el desenvolupament social, emocional i físic.\nTambé és destacable l’efecte relaxant i tranquil·litzador que exerceix l’aigua. La sensació d’ingravidesa dóna al petit una llibertat que pot fer-li sentir-se més segur i confiat en si mateix. La natació resulta, per tant, un exercici molt recomanable per als més petits, a més d’una experiència molt enriquidora, que els ajudarà a desenvolupar-se com a persones, i a relacionar-se amb el seu entorn.\nEls beneficis per a un nen/a que practica la natació son:\nEstimula el creixement i el desenvolupament físic-psíquic.\nRelaxa l’excessiva tonicitat muscular de la tasca diària.\nGenera estats d’ànim positius i tranquil·litzadors.\nLi ensenyarà a ser més col·laborador i menys individual ja que haurà de respectar les normes, els torns i l’autoritat.\nEstimula la higiene i la salut.\nPot ajudar a un nen o nena amb problemes a relacionar-se millor amb el seu entorn i a gaudir del seu cos.\nMillora el desenvolupament psicomotor.\nAugment generalitzat de moviments coordinats.\nAugment del seu creixement.\nPot corregir possibles defectes físics.\nDesenvolupament de la major part de grups musculars.\nDesenvolupa la flexibilitat.\nCriteris d’avaluació de la piscina Sant Jordi\nQUIN SÓN ELS CRITERIS PER DECIDIR QUI CANVIA DE COLOR DE DOFÍ?\nPer tal de valorar l’evolució dels nostres fills en natació, la Piscina Sant Jordi té implantat un sistema de nivells que s’identifiquen mitjançant els dofins de colors que segurament conegueu.\nA continuació us explicarem aquest ordre de colors i els objectius previstos per a cada un d’aquests nivells.\nA final de curs la piscina valora als nostres fills/es i ens lliura una avaluació realitzada pel seu monitor/a. Aquesta avaluació té tres tipus de valoració:\nA: Assolit N.A.: No Assolit N.M.: Necessita Millorar\nNomés quan han assolit una ‘A’ en tots els objectius marcats, els passen de nivell.\nDes de l’AMPA considerem que és important que els nens/es sàpiguen quins són aquests criteris d’avaluació, ja que si els coneix li pot motivar cap al seu assoliment. També pensem que, per tal de fer un criteri de valor sobre l’aprenentatge dels nostres fills, hem de guardar i contrastar els resultats d’un curs a l’altre, especialment en el cas que no passin de color.\nLa classificació de colors és la següent:\nBLANC -> GROC -> VERD -> LILA -> BLAU -> TARONJA\nLa definició d’objectius anuals és:\nDesplaçar-se en posició ventral sense bombolleta (mínim 5 m.)\nDesplaçar-se en posició dorsal sense ajut del monitor\nBatre de peus amb fusta (5/8m.)\nBufar dins l’aigua\nSaltar sol a l’aigua\nDesplaçar-se en posició ventral (peus correctes) amb moviment altern de braços (10-12 m.)\nTreure els braços, amb moviment altern, de l’aigua durant un desplaçament de 10-12 m.\nDesplaçar-se en posició dorsal sense bombolleta (10-12 m.)\nRealitzar peus de crol amb ritme respiratori (12m.)\nRealitzar peus d’esquena amb material auxiliar (12m.)\nFlotar en posició ventral i dorsal.\nRealitzar immersions verticals i horitzontals (sense ajut)\nSaltar des del bloc de sortida.\nNedar crol iniciant la coordinació dels moviments amb la respiració (15m.)\nNedar esquena amb iniciació del moviment de braços (cames estirades, 15m.)\nRealitzar punt-mort de crol amb material auxiliar (15m.)\nIniciar el desplaçament de l’estil braça\nRealitzar immersions: baixar al fons de la piscina amb ajut (petits) o sense ajut (grans)\nIniciar el salt de cap.\nNedar crol (25m.) coordinant braços/peus/respiració (propulsió de peus correcte)\nNedar esquena (25m.) coordinant braços/peus/respiració (propulsió de peus correcte)\nRealitzar punt-mort de crol sense fusta amb patada correcta (25m.)\nRealitzar peus d’esquena sense fusta amb els braços aixecats per darrera del cap.\nIniciar la patada de braça.\nDesplaçar-se per dins l’aigua (8m.) o bé realitzar gir longitudinal/transversal.\nSaltar bé de cap (grans des del bloc de sortida)\nNedar crol amb estil correcte (25m.)\nNedar esquena amb estil correcte (25m.)\nRealitzar la patada de braça correctament.\nIniciar la coordinació de braços i peus en l’estil braça.\nIniciar els peus de papallona.\nDesplaçar-se per sota l’aigua (8-10m.)\nNedar 50m. De crol amb estil correcte.\nNedar 50m. D’esquena amb estil correcte\nNedar 25m. De braça amb estil correcte.\nIniciar la coordinació de braços i peus en l’estil papallona.\nDesplaçar-se per sota l’aigua (10-15m.)\nRealitzar la sortida i viratge de crol correctes.\nIniciar la sortida i viratge d’esquena.


El Món | Forcadell: "La mobilització permanent és bàsica per defensar la democràcia" | Política\nForcadell: "La mobilització permanent és bàsica per defensar la democràcia"\nEl Món parla amb la presidenta del Parlament i exlíder de l'ANC, el dia que l'entitat celebra 5 anys\nper Bernat Vilaró 10/03/2017\nLa presidenta del Parlament, Carme Forcadell, abans de declarar al TSJC | Jordi Borràs\nDisposada a ajudar sempre i on calgui, Carme Forcadell va tenir clar que havia de formar part de la llista de JxSí. "Aniré on creieu que pugui ser útil", deia. Després del plebiscit del 27-S, va reiterar que el seu paper seguia sent el mateix: ajudar des d'on se li demanés. I des d'aquesta voluntat decidida i generosa, Forcadell va passar de ser presidenta de l'ANC a presidir el Parlament.\nAquest divendres 10 de març l'entitat independentista celebra els seus 5 anys, i qui va ser-ne la gran líder destaca el paper de l'Assemblea, en declaracions en exclusiva a El Món. "L'ANC ha canalitzat la voluntat d’una part molt important de la societat catalana, amb un relat en positiu, basat en la lluita per aconseguir un futur i un país millor, més just i més pròsper".\nCarme Forcadell i Jordi Sànchez, durant l'AGO de l'Assemblea de Manresa | ACN\nA més, Forcadell ha pinat que la tasca de l'ANC ha estat "exemplar", i ha destacat les mobilitzacions multitudinàries de les Diades de l'Onze de Setembre, totes elles dutes a terme des d'una vessant "absolutament pacífica i democràtica".\nD'altra banda, preguntada sobre quan s'ha de dissoldre l'entitat, la seva expresidenta ha recordat que els estatuts de l'ANC determinen que aquest moment arribarà quan s'assoleixi la independència "de manera efectiva". Tot i això, Forcadell ha puntualitzat que la decisió l'han de prendre els socis i sòcies de l'entitat.\nLa candidata Carme Forcadell, durant un acte de campanya, acabaria sent la presidenta del Parlament | ACN\nLa Forcadell presidenta de l'ANC destacava sobretot per la seva energia i per contagiar la certesa que la societat podia empènyer els polítics per aconseguir la independència. Sense perdre aquest esperit, però ara com a segona màxima autoritat de Catalunya, la Forcadell presidenta del Parlament és la gran defensora d'una institució que està en el punt de mira de l'Estat.\nA la cambra catalana s'hi gesten les lleis de la Transitorietat i del referèndum, el marc legal que ha de garantir el pas de llei a llei perquè, el dia de la desconnexió, no hi hagi cap buit. L'Estat sap que tocar el Parlament, amb una eventual intervenció aplicant-hi l'article 155, o bé portar Forcadell als jutjats, desencadenaria una reacció que faria accelerar el procés.\nForcadell està pendent de la resolució del TSJC per saber si finalment s'ha d'asseure al banc dels acusats. Per això, i en declaracions a El Món, destaca que "és bàsic comptar amb una ciutadania mobilitzada", i que l'acció permanent al carrer ha de servir per "defensar les institucions i la democràcia", sempre de manera "pacífica".\nD.U.I i no perdem mes el temps ,la llibertat no es demana , s,agafa\nPresidenta Carme Forcadell, estic a punt, portem massa temps sotmesos i vull votar el nostre futur amb tot el poble!.\nVolen fotren´s l´estat de setge. Són uns eunucs mentals. L´economia no s´afectarà oi? Les relacions socials no quedaran afectades oi? Exportacions, importacions, comerç intern, mobilitat interna, res afectat oi? Us fotreu de cap a la claveguera més profunda que España s´ha trobat mai. I no us en traurà ningú. Nosaltres fotrem el camp i les Illes, i el País Valencià. Creieu que España quedarà aturada sense fer res si declareu l´estat de setge a Catalunya? ESTEU PER TANCAR-VOS I LLENÇAR LA CLAU.\nNo dubteu que buscaran una víctima per a la causa d´ESPAÑA. Els indepes som violents, anàrquics i il.legals, oi? Si no van en compte, sí que hi haurà víctimes però totes del nostre cantó.\nVotarem o monarquia borbònica hereditària o democràcia republicana catalana. Entre els primers, estan els que lideren la submissió i la por de les dretes i les esquerres estatals, mentre que la majoria som el poble transversal i social que vol un futur digne per als seus fills i néts en pau amb tots els seus veïns de la península i del món. Podem, volem, sabem i estem preparats per a votar el referèndum per a la dignitat democràtica de tot el poble!.\nDes de que Carme Forcadell va deixar la Presidència de l'ANC, aquesta ha entrat en un estat letàrgic que a part dels 11-S poca cosa més ha fet... sobretot s'ha notat la manca de mobilització davant els partits polítics... més aviat hi ha anat a remolc... Jordi Sànchez, a veure si espavileu !!!.\nPrepareu el cotxe privat, la motxilla i els amics. Tots a BCN ! I aviseu a la familia que l'excursió pot durar una setmana o més.\nNo tenim res a perdre, estarem i anirem on calgui per defensar la nostra llibertat coma poble i per a construïr un país més just per tothom. Gràcies Carmen per la teva perseverància.\nEl dia s'acosta que tots els ciutadans de Catalunya hauran d'optar entre la legalitat de Catalunya i la legalitat de l'Estat. Veurem què passa; veurem quina opció serà escollida per la majoria.\n..." la mobilització permanent és bàsica per defensar"... el processisme, anar marejant la perdiu com sempre i fer la independència el 3017 o el 4017, ja no ve d'aquí.\n"Aniré on creieu que pugui ser útil", deia\nA Wad-Ras tenen moltíssima necessitat de tu.\nSi ells volen l'estat d'excepció, nosaltres també ens hi posarem i s'haurà acabat el bròquil. Tots amb la Carme i per el la Llibertat del País. Ni un pas enrere.\npues todos a salri a la calle para echar a todos los caciques en cataluña que presuntamente nos han estado robando durante treinta años¡¡ basta ya de dictadura de unos pocos en cataluña. hay que devolverle su democracia¡¡¡¡\nEl poble català estem amb tu per alliberar Catalunya del setge espanyol dui independència marxem ja ens toca com han fet les seves excolònies desconnectem ràpidament de les clavegueres de les espanyes profundes per Catalunya i la nostra llibertat\nSeparatistas, ya tenéis el tirachinas a punto? Jajaja!!!!\nForcadell no pararem fins aconseguir la independència, i menys ara que estem tan a prop.\nUna vegada ocupem els carrers, no en podrem sortir fins la victòria popular. El veritable cop d´estat el volen tornar a fer els espanyols que resideixen mentalment a l´España eterna, aquella que degenera tot allò que vol fer seu.


Lourdes Muñoz Santamaria | Tag Archive | imatges\n//Arxius imatges This tag is associated with 49 posts Actividades diciembre 2012\nBy Lourdes Muñoz Santamaría ⋅ 12/01/2013 ⋅ Post a comment\n1. Aida ruiz, Sara Berbel y Lourdes Muñoz en la comida de la Fundación Maria Aurelia Capmany sobre renta básica, 2. Asamblea PSC-Les Corts. Lourdes con Miquel y Javi en Les Corts, 3. Lourdes_en el Consell pscbcn_20_12_2012, 4. _Comida fiesta_mayor_Sant Andreu A través de imágenes quiero compartir con vosotros un resumen de las actividades en las que he participado durante el mes de [...]\n1. Aida ruiz, Sara Berbel i Lourdes Muñoz al dinar fundacio maria aurelia capmany sobre renda bàsica, 2. Assemblea PSC-Les Corts. Lourdes amb Miquel i Javi a Les Corts, 3. Lourdes_consell_pscbcn_20_12_2012, 4. Dinar_festa_major_santandreu A través d’imatges vull compartir amb vosaltres un resum de les activitats que he participat durant el més de desembre 2012, aquest [...]\nActivitats mes novembre\nBy Lourdes Muñoz Santamaría ⋅ 14/12/2012 ⋅ Post a comment\nMosaic resum de les activitats que he participat durant el mes de novembre. ( Totes les fotos d’actes novembres 2012. ) 1. Lourdes muñoz intervencio final gala #femitic 2012, 2. Femitic 2012 foto familia, 3. #rutacarmel amb Carme Chacon, 4. reunio_jurat_femitic2012, 5. #25n Ruta campanya Maurici Lucena, 6. Campanya #25n accions al carrer, 7. Manifestació #14N, [...]\nBy Lourdes Muñoz Santamaría ⋅ 16/11/2012 ⋅ Post a comment\nMosaico de imágenes que son un resumen de las actividades en las que he participado durante el mes de octubre. Podéis ver todas las fotografíes de actividades: actos octubre 2012. 1. Encuentro Activistas psc-barcelona campaña catalanas 2012, 2. Dando vueltas por la fiesta mayor de Les Corts #fmlescorts, 3. Comida Fundación Mª [...]\nMosaic d’imatges que són un resum de les activitats a les que he participat durant el mes d’octubre. Podeu veure totes les fotografíes d’activitats: actes octubre 2012. 1. Trobada Activistes psc-barcelona campanya catalanes 2012, 2. Voltant per la festa major de Les Corts #fmlescorts, 3. Dinar Fundació Mª Aurèlia Campmany, 4. Consell de Federació psc [...]\nBy Lourdes Muñoz Santamaría ⋅ 06/10/2012 ⋅ Post a comment\nMosaic d’una selecció d’imatges resum de les activitats a les que he participat durant el mes de setembre. Podeu veure totes les fotografíes d’activitats: actes setembre 2012. 1. Inauguració nou local PSC Nou Barris, 2. nosotrasdecidimos470X210, 3. festa_jscbarcelona #alternativasocialista, 4. Homenatge a Salvador Allende, 5. Festa de la rosa PSC 2012, 6. comite_territorial_pscbarcelona, 7. #coctelsblocs [...]\nFotos viatge Suecia i Laponia\nBy Lourdes Muñoz Santamaría ⋅ 15/08/2012 ⋅ One comment\nHe creat aquest àlbum de fotos del meu viatge a Suecia – Laponia per a compartir amb vosaltres. He estat deu dies a Estocolm visitant aquesta ciutat nòrdica construïda sobre diverses illes,que permeten vistes precioses com aquesta des de l’illa Blasieholmen veien Gamla Stan (Ciutat Vella). La segona part del viatge vam realitzar un recorregut [...]\nBy Lourdes Muñoz Santamaría ⋅ 14/07/2012 ⋅ Post a comment\nMosaic de imatges resum de les activitast a les que he participat durnt el mes de juny. Podeu veure totes les fotografíes d’activitats: actes juny 2012. 1. xerrada_Lourdes_Munoz_Universitat_Vigo, 2. Presentació de Femitic, 3. Constitucio plataforma #nosaltresdecidim catalunya, 4. Consell de Federació: presentació del “Partit en Xarxa”#actesjuny2012 Activitats maig 2012\nBy Lourdes Muñoz Santamaría ⋅ 05/06/2012 ⋅ Post a comment\nEl mosaic resum de les activitats que he participat durant el mes de maig 2012 ( totes les imatges d’actes maig 2012). 1. prentacio_causa_bressol_2, 2. Curs_politica20_grup_municipal, 3. Dinar donesenxarxa Marina Subirats, 4. Manifestacio 1er de maig Barcelona\nBy Lourdes Muñoz Santamaría ⋅ 02/01/2012 ⋅ Post a comment\nDe nou, vull compartir amb vosaltres el mosaic resum de les activitats a les que he participat durant el mes de desembre 2011 ( Per veure totes les imatges d’activitats mes de desembre: actesdesembre2011). 1. Equip Dones en xarxa. Femitic 2011, 2. Premi Dones en Xarxa.Fem.talent, 3. Guardo fem.talent 2011 a @donesenxarxa, 4. Taula Rectores [...]\nActes novembre 2011\nBy Lourdes Muñoz Santamaría ⋅ 03/12/2011 ⋅ Post a comment\nLes activitats a les que he participat durant el mes de novembre 2011 resumides a aquest mosaic ( veure totes les fotos d’activitats de novembre 2011). 1. encuentro_mujeres_asiaticas_españolas, 2. acte_electoral_Mataro2 #20n, 3. Presentacio_plataforma_novaciutadania, 4. Reunio jurado #femitic, 5. Coctail&blocs amb Saray Savov, 6. Trobada cibervoluntaris PSC, 7. Lourdes Muñoz marato twitter respostes, 8. Participacio a [...]\nImatges: dones i força en moments de difultats\nBy Lourdes Muñoz Santamaría ⋅ 19/11/2011 ⋅ Post a comment\nDe nou he creat un mossaïc per a compartir imatges amb vosaltres , m’encanta cercar imatges amb missatges socials a la xarxa. La font ha estat la Galeria de The Library of Congress. Fa uns mesos vaig publicar el mossaïc de fotografies de sufragistes d’Estats Units, avui selecció dones a la FSA/OWI Favorites. FSA / OWI és un [...]\nActes octubre 2011\nBy Lourdes Muñoz Santamaría ⋅ 06/11/2011 ⋅ Post a comment\nCom cada mes he construït aquest mosaic que resumeix les activitats què he participat durant el passat mes d’octubre, per veure totes les imatges d’activitats: actesoctubre2011. Per cert .. saltant per etiquetes de fotos d’activitats he recordat un magnífic moment, quan fa un any rebre el premi Iniciativa Focus a la política que més havia [...]\nActes setembre 2011\nBy Lourdes Muñoz Santamaría ⋅ 02/10/2011 ⋅ Post a comment\nAquí teniu el resum de les activitats a les que he participat durant el mes de setembre, per veure totes les imatges d’actes del més feu click a: fotosactessetembre2011. 1. VII Còctels & Blocs de Dones en Xarxa 08/09/2011 Barcelona, 2. MasmujeresTIC, 3. Esmorzar informatiu Primeraplan@ amb Rubalcaba, 4. Festa_Rosa2011_3, 5. Lourdes assemblea Horta Guinardo, [...]\nBy Lourdes Muñoz Santamaría ⋅ 25/09/2011 ⋅ One comment\nUn cop més he construit un mosaic per a compartir amb vosaltres les imatges d’algunes de les persones que segueixo a flickr. Aquest cop la tematica són imatges urbanes i està realitzat a partir de la selecció d’algunes de les darreres imatges de la galeria de Daquella manera (consultar la galeria completa).


Lector de Maragall: Maragall, "místic salvatge"\nPublicat per Ignasi Moreta a 5/29/2012 10:47:00 a. m.\nTeresa Costa-Gramunt 29 de maig de 2012 a les 12:42\nLa mística és una experiència universal de l'esperit, és una experiència d'unitat amb el cosmos. La mística d'Extrem Orient no té cap Déu com l'entenem des de la nostra cultura, i no obstant això no podem pas dir que la seva experiència unitiva no és mística.\nHi ha mística en molts dels poemes de Joan Maragall, això desconcerta la mirada positivista, però no la de la gent religiosa que entén Joan Maragall des de la seva pròpia experiència.\nMística salvatge? M'agrada aquesta proposta entenent salvatge per natural, consubstancial en la naturalesa humana sensible.


domkastan - vídeo xat - Linden - Franklin county - Ohio - EUA - Kangaroochat\nPàgina d'inici › Per país › Eua › Ohio › Franklin county › Linden › Domkastan\nDomkastan Linden > Franklin county > Ohio > EUA\nEn EUA, hi ha una gran quantitat de gent interessant que s'està a l'espera de conèixer gent com i de la mateixa manera que vostè. Per què no es registra a si mateix ia la reserva del seu propi nom d'usuari? Si ho desitja, pot inscriure en aquest moment i llavors podràs obtenir tots els avantatges de ser part de Kangaroochat.\nés un nou usuari a aquest xat que viu o resideix en Linden. Vols contactar amb el propietari d'aquest perfil? Vols contactar amb més gent d'aquest lloc? Llavors arriba a la xerrada i obtindrà nous amics de casa seva. L'únic que queda per fer és convidar a qualsevol d'aquests usuaris a un xat privat i per concertar una reunió en persona per un cafè o un gelat en aquesta ciutat.\nLlista d'usuari al costat de domkastan\napolo8787- (Situat a 6.04 km)\njcarlo- (Situat a 235.45 km)\njdajda- (Situat a 6.04 km)\nmerlin12345- (Situat a 229.55 km)\nkeldenz- (Situat a 182.05 km)\nnjm86- (Situat a 6.04 km)\nala50- (Situat a 6.04 km)\ntoyerter- (Situat a 6.04 km)\nyoungnasir- (Situat a 163.37 km)\njrnig102- (Situat a 237.26 km)


Arxius de General - Pàgina 280 de 469 - Notícies de l'Ajuntament de la Vila de Masquefa\nEls joves aprenen a estampar samarretes en un taller de serigrafia\nDivendres passat es va fer la segona i darrera sessió del taller de serigrafia organitzat pel Casal de Joves, una proposta que ha obtingut una extraordinària resposta entre el col·lectiu juvenil, ja que només una hora després d’obrir les inscripcions es van omplir totes les places. El Casal ha inclòs en una llista d’espera les…\nGeneralPer Ajuntament de Masquefa 12/03/2014\nMasquefa va commemorar el Dia Internacional de la Dona (que se celebra el 8 de març) amb una àmplia agenda d’activitats lúdiques i reivindicatives que es va allargar durant tota una setmana. Des de dilluns i fins divendres passat, l’emissora municipal Ràdio Masquefa (91.6 FM) va emetre, en el magazine diari ‘L’Autobús’, diverses entrevistes a…\nL’Oficina Mòbil d’Informació al Consumidor torna a Masquefa per atendre les consultes dels vilatans\nL’Ajuntament de Masquefa i la Diputació de Barcelona han organitzat, per al dimarts 18 de març, una nova visita de l’Oficina Mòbil d’Informació al Consumidor. L’OMIC s’instal·larà davant del Centre Tecnològic Comunitari, a l’avinguda Catalunya, de les 10.30h a les 13h, per atendre gratuïtament i de manera personalitzada les consultes dels vilatans sobre tot tipus…\nObertes les inscripcions al Duatló Vila de Masquefa\nContinuen obertes les inscripcions al cinquè Duatló Vila de Masquefa, que es disputarà el diumenge 13 d’abril. Aquest any els organitzadors, el Club Excursionista Anoia (CEA), han millorat el sistema d’inscripció i han inclòs el duatló en el mecanisme que ofereix Runedia, el web més complet en informació i difusió de curses. Per això, totes…\nMasquefa es lliura en cos i ànima al Rei Carnestoltes\nEl Rei Carnestoltes va tornar a viure dissabte un bany de masses a Masquefa. Una multitud de veïns va sortir al carrer per rebre l’amo i senyor de la disbauxa, aparcar els maldecaps una estona, i gaudir d’un dia en què tot (o gairebé tot) s’hi val. Ja abans de l’inici de la rua, les…\nAjuts per al finançament de les empreses d’economia social\nEl Departament d’Empresa i Ocupació de la Generalitat de Catalunya, mitjançant l’Institut Català de Finances, ha renovat la línia de finançament per a l’economia social i cooperativa, amb l’objectiu de facilitar l’accés al finançament a les entitats i empreses d’aquest sector. L’import total de la línia suma per aquest any un total de 7,4 milions…\nFins al 21 de març, preinscripcions als centres educatius per al curs 2014-2015\nFins al 21 de març es poden fer les preinscripcions a segon cicle d’educació infantil, primària i secundària obligatòries, per al curs 2014/2015. Es pot enviar la sol·licitud per Internet fins a les 24 hores del dia 20 de març de 2014. Amb la preinscripció se sol·licita l’admissió en un centre determinat. Per a efectuar…\nGeneralPer Ajuntament de Masquefa 11/03/2014\nDilluns 10, Ple Extraordinari\nDilluns que ve, dia 10 de març, l’Ajuntament de Masquefa celebrarà una sessió extraordinària del Ple Municipal, a les 5 de la tarda. Ordre del dia Àrea d’Economia, Hisenda i Administració 1. Aprovació, si s’escau, de l’encàrrec de gestió a la societat municipal Masquefa Impulsa SL per a la contractació de la redacció del projecte…\nGeneralPer Ajuntament de Masquefa 07/03/2014


Endevina qui ve a sopar | BonDia Diari digital d'Andorra.\nA. L. / Maria Alaminos, Joan Sans, Cristina Gavaldà i Sito Adrán són Raquel, Rubèn, Pilar i Jaume a ‘Beautifool & Wonderfool’ (Foto: L. T.)\nPotser recordin Jo mai, mai, aquella estupenda cançó amb què Joan Dausà va donar la campanada fa tres o quatre temporades. Sí, home: “Jo mai, mai no he pensat que seria més feliç al teu costat...” Doncs bé: Lapsus ha muntat una mena de Jo mai, mai teatral a compte d’un text del valencià Carles Alberola que han rebatejat com a Beautiful & Woderfool –perquè els encampadans són molt cool, ja ho saben– i que arrenca amb el reglamentari sopar d’amics. Aquesta vespre a la Valireta, i no s’hi amoïnin si pensaven anar a Cabareta –a la mateixa hora, al Comunal– perquè repeteixen demà i demà passat.\nTres amics, per concretar: Jaume i la seva senyora esposa, Raquel, i Rubèn, l’amfitrió, l’inevitable amic íntim. Massa íntim i tot. El primer és un seductor nat d’aquests a qui totes li ponen i que fan tanta ràbia: Sito Adrán, en un paper als antípodes dels que ens tenia acostumats; ella, reflexiva i calculadora, però amb una dèria aventurera que manté convenientment a ratlla: Maria Alaminos, sense anar més lluny; i Rubèn, el clàssic cagadubtes que somia a ser el que no és i a estimar la noia equivocada: el trasumpte de Woody Allen a la valenciana que Alberola ha patentat als seus textos i que aquí encarna Joan Sans en un paper a la mida de la seva vis còmica. I que consti que no ho diem nosaltrs sinó el director, Joan Hernández. La quarta en discòrdia és Pilar, que al contrari de la Judith de Dausà és l’element distorsionador, la convidada incòmoda, per no dir directament molesta, que apareix quan ningú no l’espera i que destarota la tranquilitat espiritual dels seus companys d’àpat: Cristina Gavaldà, ja s’ho devien haver imaginat.\nDoncs Jaume i Raquel, Rubèn i Pilar són els protagonistes d’aquest sopar interruptus, perquè no arriben a seure mai a taula. Uns i altres es dediquen a garlar sense parar, com a les pel·lis de Woody Allen, a dir-se a la cara les coses que normalment callem per educació i perquè, en fi, igual que nosaltres les diem, els altres ens les poden dir a nosaltres. No cal dir que a Beautifool & Wonderfool hi ha infidelitats més o menys subtils i/o flagrants, secrets inconfessables que surten a la llum i una dosi perfectament homeopàtica de mala bava: quatre bestioletes que s’assemblen perillosament a l’espectador i que, com tots nosaltres, simplement lluiten per sobreviure i per una mica –aix– d’amor.\nHernández diu que més que un vodevil li ha sortit una comèdia romàntica en la línia de Beautiful Girls i Qué bello es vivir!, dues de les referències cinèfiles que esquitxen el text. Una coseta generacional que podria ser el complement naïf del Quin/a Cony/a que Líquid Dansa va estrenar quinze dies enrere al Comunal. Atenció als tocs locals que el director ha colat a l’obra: a Rubèn l’ha fet per algun motiu canillenc, i la lògica pregunta que es posa el personatge és com aquest accident vital pot haver marcat (fatalment, és clar) la seva vida: “Coneixeu alguna persona més o menys famosa que hagi nascut a Canillo?”, es lamenta. Així, de primeres, el podríem consolar amb el general Calbó, mariscal de Lluís XIV de França. Però era fill de Soldeu així que potser no compta.\nEl director, que s’estrena amb Lapsus, insisteix que en una companyia que s’ha posat a les ordres d’una direcció i d’un equip tècnic professionals i que cobra una entrada –diu– se li ha d’exigir resultats a l’altura dels recursos i dels esforços personals que hi han invertit, encara que tots quatre siguin amateurs i dediquin als assajos les hores que els deixa lliures la feina de veritat: “Trobo legítim, de fet fins i tot saludable, que l’espectador vingui amb aquest punt d’exigència; jo el tindria. També he de dir que estic absolutament segur que superaran la prova: treballen amb estàndars altíssims, aposten per la feina d’equip, cadascú sap perfectament quin és el seu lloc en la companyia i la veritat és que m’he sentit molt acompanyat. No puc demanar més”.


Núria Pau, la gran promesa de l’esquí espanyol, es cuida amb les cremes pel massatge muscular Kyrocream – kyrocream.com\nNúria Pau, la gran promesa de l’esquí espanyol, es cuida amb les cremes pel massatge muscular Kyrocream\nL’esquiadora catalana Núria Pau és campiona d’Espanya en tres modalitats: slalom, gegant i super gegant.\nAmb la intenció de seguir-se preparant per la Copa del Món, l’esquiadora de l’equip de la Real Federación Española de Deportes de Invierno (RFEDI) té molt clars els seus objectius i no deixa d’acumular experiència en competicions de màxim nivell.\nA més a més, la Núria és fisioterapeuta i coneix perfectament la importància en la prevenció i tractament de dolències o lesions musculars. És un placer per a nosaltres que triï Kyrocream en totes les seves especialitats pel seu benestar muscular diari.\ndesembre 16, 2016 / by Kyrocream\nAquest Nadal afageix Kyrocream a la teva llista de desitjos\nAquest Nadal no deixis que el cansament muscular t’espatlli les festes i cuida’t de la forma més natural i eficaç amb Kyrocream. A base d’àrnica, hipèric i calèndula, Kyrocream és el complement ideal per combatre el cansament propi de l’activitat diària mentre hidrates la pell i aportes elasticitat a músculs i lligaments. Aplica’t Kyrocream amb un lleuger…\njuliol 10, 2020 / by Kyrocream\nKyrocream Sport Ice, l’aliat perfecte de la fisioteràpia respiratòria\nEl gel de massatge d’efecte fred Kyrocream Sport Ice és l’aliat perfecte de la fisioteràpia respiratòria ja que porta extracte de l’arbre ravintsara. La fisioteràpia respiratòria fa referència al conjunt de tècniques físiques encaminades a eliminar les secrecions de la via respiratòria i millorar la ventilació pulmonar. El Ravintsara (Cinnamomum camphora) és l’arbre antiviral per…\ngener 8, 2020 / by Kyrocream


Inauguració Grec 2016: Les bruixes de Salem - Teatre Barcelona\nNúria Golla Llausí\nL’any passat va fer un segle del naixement d’Arthur Miller, un dramaturg l’obra del qual es caracteritza per una forta càrrega social i política, amb un esperit crític que, a Les Bruixes de Salem, al·ludeix a un episodi d’histèria col·lectiva registrat a Salem (Massachusetts) el 1692. Una petita comunitat rural amb unes normes religioses i de conducta especialment estrictes es veu sacsejada per un rumor: una de les noies del poble és víctima d’un malefici. La sospita que hi ha bruixes a la comunitat i els enfrontaments entre colons per la possessió de terres acabaran provocant la cruel condemna a mort de prop de vint-i-cinc persones, la major part de les quals eren dones. L’atmosfera opressiva i irracional que es viu al Salem de l’obra va ser creada, però, com a reflex de l’ambient que es vivia als EUA dels anys cinquanta, durant un maccarthisme del qual Miller mateix va ser víctima. De fet, l’any 1957 va ser acusat de desacatament al Congrés per no haver volgut revelar noms de suposats comunistes americans, una sentència que finalment va ser anul·lada. El Grec Festival de Barcelona torna a portar a escena la peça en una traducció d’Eduardo Mendoza que dirigeix el conegut director, actor i dramaturg Andrés Lima. Lluís Homar, Borja Espinosa, Nora Navas, Nausicaa Bonnín, Albert Prat, Carles Canut, Carles Martínez, Míriam Alemany, Carme Sansa, Miquel Gelabert, Anna Moliner, Marta Closas, Joana Vilapuig, Núria González i Yolanda Sey són els quinze actors i actrius que formen el repartiment d’aquesta peça, el retrat escènic d’un fet històric particularment estrany i sinistre.\nUnes bruixes no massa rodones\nÉs tal com les vaig veure jo. L'escenografia em va decebre molt, el vestuari una miqueta i la il·luminació força. Penso que Andrés Lima (que és un director excel·lent) no hi va saber donar el to, i aleshores els actors, per bons que siguin, no hi tenen res a fer. llàstima perquè a mi Arthur Miller m'agrada molt. A veure que passarà amb El Preu, toquem fusta.\nCrítica completa » http://bit.ly/29pEIIe\nUna molt bona inauguració del Festival Grec\nFeia uns anys en què una producció teatral no era la que obria el Festival i si bé hem de dir que l'amfiteatre del teatre Grec no és potser el lloc més idoni per oferir teatre, aplaudim aquest començament.\nArthur Miller, un dramaturg que es caracteritza per la càrrega social i de denúncia que impregnava a les seves obres, ens parla en aquesta ocasió d'un episodi de la història dels EUA que va tenir lloc a Salem (Massachusetts) el 1692. L’autor va escriure aquesta obra com a resposta a la famosa “caça de bruixes” del senador McCarthy, un episodi de la història dels Estats Units que es va desenvolupar entre 1950 i 1956 durant el qual el senador Joseph McCarthy va desencadenar un estès procés de delacions, denúncies, processos irregulars i llistes negres contra persones sospitoses de ser comunistas i que Arthur Miller va patir en primera persona.\nAquest terme," caça de bruixes", ha esdevingut com la manera d'anomenar aquelles situacions en què un govern persegueix als seus oponents polítics en nom de l'interès del país i la seguretat nacional. I malauradament no ha deixat mai d'estar vigent.... i sobretot els catalans en podem donar fe.\nUn dels grans encerts del muntatge és l'evolució de l'escenografia que es va aixecant de la mà dels mateixos actors (amb alguna ajuda) i que transforma l'espai en casa del vicari, església, jutjat, presó, patíbul ... Un espai que es va tancant en si mateix incrementant, de mica en mica, una sensació de claustrofòbia, simbolitzant la repressió i el tancament mental d'una societat que acaba creient les mentides que ella mateixa ha fabricat per justificar el que no entén o per interessos d'alguns dels seus membres. Aquest és, al nostre entendre, el punt extrapolable a la societat en la qual vivim, és a dir, la utilització de la por com a mecanisme de poder per tal de mantenir el control i obtenir els rendiments personals més lucratius possibles.\nEn definitiva una producció que ens ha agradat molt, tal com ha estat concebuda i que trobem molt ben resolta escènicament. No estem d'acord pas amb algunes opinions, respecte a què el text s'hauria pogut contemporanitzar així com la seva posada en escena. Creiem que tal qual, com l'ha concebut el seu director, és perfecte en la seva globalitat.\nCaçant bruixes a l’anfiteatre del Grec\nDesprés d'uns anys en els que els espectacles inaugurals del Grec venien de la mà de la dansa, el teatre torna a ser l'encarregat d'obrir el festival amb l'única obra que trepitjarà l'anfiteatre enguany. En aquesta ocasió, s'ha escollit un text d'Arthur Miller sobre la caça de bruixes i s'ha apostat per oferir un gran espectacle amb 15 actors a escena i la direcció d'Andrés Lima, el qual aporta dinamisme a un text que resulta una mica dens, la qual cosa es d'agraïr al fer que aquest no es faci pesat. D'altra banda, destaca Lluís Homar amb una interpretació plena de força en la que aconsegueix intimidar amb la seva sola presència i una escenografia molt encertada que es va construint a mesura que avança la trama, la qual va encerclant de mica en mica tots els personatges, podent-los espiar a través de les parets com fan ells mateixos entre si. De fet, el propi Miller planteja un paralelisme entre la caça de bruixes presentada en l'obra i la que va patir el propi autor a mitjans del segle XX.\nHaig de dir que vaig poder veure l'assaig general i, per tant, segurament s'han polit algunes coses. Tot i això, vaig disfrutar molt de la proposta i els 150 minuts sense descans no em van resultar excessius, fet que diu molt a favor de l'obra.\nEls obscurs mecanismes del poder\nPer Arthur Miller, el teatre era una arma per combatre tot allò que el preocupava o molestava del seu temps. Podríem dir que, com a director, Andrés Lima recull també aquesta mateixa filosofia contestatària, com ha demostrat amb l’esperit crític de diversos dels seus muntatges. En aquest sentit, Les bruixes de Salem, espectacle inaugural del Festival Grec 2016, resulta, a les seves mans, un text ben adient per parlar de temes actuals com la utilització de la por i el terror com a mecanismes del poder per mantenir el control i els seus interessos econòmics. La caça de bruixes del maccarthisme que va inspirar aquesta emblemàtica obra remet ara a altres situacions igualment fosques del nostre país i el moment present, on els polítics acusen a titellaires d’apologia del terrorisme o creen lleis opressores com l’anomenada llei mordassa, entre molts exemples possibles. Són aquests fantasmes i la voluntat d’autocrítica el que donen més validesa, pinzellades de dramatúrgia incloses en aquesta línia, a la proposta encapçalada per un contundent Lluís Homar que torna a trepitjar el Teatre Grec després de 14 anys. Malauradament, tot i les bones interpretacions i altres virtuts com una austera posada en escena, es troba a faltar una certa actualització entorn de la figura femenina que, segons el transcurs de la història, acaba relegada a un element secundari, deixant que els homes acaparin tot el protagonisme del conflicte quan, en realitat, és evident que es va tractar d’una matança essencialment de dones. Tot i això, la certa estridència d’alguns enfrontaments i unes decisions escenogràfiques poc funcionals, el conjunt aconsegueix mantenir l’interès durant les més de dues hores de durada -cosa molt lloable- amb una intriga i una tensió ben elaborades i dutes a terme amb eficàcia.\nUn Miller de massa envergadura\nLa construcció que es va aixecant enmig de l'escenari durant les dues hores i mitja de funció és un dels grans encerts del muntatge. Aquest espai -que serà casa, església, jutjat, presó i patíbul- simbolitza la repressió i el fonamentalisme, però també la societat tancada que prefereix viure de mentides abans que reconèixer els errors i afrontar una veritat que potser no és la desitjada. És ben sabut que Arthur Miller va escriure sobre aquests fets ocorreguts al poble de Salem com a resposta a la famosa Caça de Bruixes del senador McCarthy. Havien passat dos segles i mig entre un fet i l'altre, però la reacció de la gent davant de les pressions o les situacions complicades acaba essent igual de decebedora. En realitat, veient la versió actual d'Eduardo Mendoza i Andrés Lima ens adonem que el públic segueix desaprovant una sèrie d'accions que considera intolerables, però que desgraciadament continuen succeint a molts llocs del món... i també a casa nostra.\nPer tot el que hem explicat, Les bruixes de Salem és un obra amb molta força i certa dificultat tècnica, ja que al ser una peça tan coral requereix una bona sintonia entre tots els intèrprets, especialment en les embogides escenes del judici. A la versió que hem vist en aquesta entrada del Grec cap de les dues coses s'acaba de complir del tot. L'espectacle demostra la seva força només a estones i el conjunt dels intèrprets no està tan cohesionat com seria desitjable. Vaig notar també algunes imprecisions de text i no vaig acabar d'entendre aquesta obstinació per fer obres tan llargues sense entreacte, a costa de l'esgotament de l'espectador. Les intervencions dels actors, fora del seu personatge, tenen certa gràcia al principi però acaben perdent sentit a la última part. És cert que Lluís Homar, tal com s'ha dit a molts llocs, és dels pocs que sembla entendre bé el to de l'obra de Miller, tot i que s'agraeixen les intervencions d'excel·lents secundaris (Carles Canut, Carles Martínez, Albert Prat, Carme Sansa i d'altres) i l'esforç dramàtic de Nora Navas, Nausicaa Bonnín i Borja Espinosa. Potser en el cas dels dos últims faltaria matisar alguns aspectes, com en tot el muntatge... I és que dóna la sensació que ha faltat temps per muntar una obra de tanta envergadura com aquesta.\nUn muntatge correcte\nLes bruixes de Salem aborda un tema, el de l'abús de poder i la coacció, sens dubte d'actualitat, però ho fa amb un discurs potser massa antic i desfasat (especialment pel que fa a la perspectiva de gènere) que Andrés Lima ha decidit no actualitzar ni matisar.\nEl resultat és un muntatge correcte, amb interpretacions intenses, on destaquen les de Nausicaa Bonnín, Anna Moliner, Lluís Homar i Borja Espinosa; una escenografia senzilla i funcional i un ritme que malauradament decau en el tram final.\nUn inici discret pel Festival Grec d'enguany.\nUna obra de 3 hores que no se’m va fer llarga (i això em passa de vegades amb textos molt més curts). Tot i així, es podrien escurçar ben bé 20′ o 30′, de la part del judici i els comentaris didàctics. Aquesta pedagogia és l’únic que em va sobrar. Contextualitzar l’escriptura de l’obra es pot fer al programa de mà, per exemple, i, a sobre, ni està ben feta. Això, el context històric, les interpretacions del perquè de tot plegat està bé en una funció per escoles, per exemple, però en un festival de teatre, una obra i circumstàncies tan conegudes i una proposta d’aquesta durada, doncs no cal.\nEscenografia reduïda però molt eficaç, que va adaptant-se al clima cada vegada més claustrofòbic que s’hi respira. Interpretacions correctes a les que falta una mica de cohesió entre tots. El millor, com he llegit, Lluís Homar fent de Lluís Homar, amb algun recurs com fer callar el públic “integrant-lo” a la funció, ben utilitzat. L’Anna Moliner també molt bé com el membre del grup que ho és més que res per ser algú. La Nausicaa Bonnin, que m’agrada força, no em va convèncer ni la dicció ni l’actitud “agressiva” del persontage, poc creïble que el poble no la itngués “calada”. El vestuari molt correcte amb les figures d’autoritat i podia ser millor en la resta.\nEn resum, un bon muntatge, que no cal adaptar als nostres dies per reflectir la intolerància moltes vegades motivada per raons espúries i materials, però al que li fata quelcom per ser la briliant inauguració del Grec.\nDe nou un text de Arhur Miller aquesta vegada en un lloc unic el Teatre Grec, dintre festival Grec, curios i per mi lamentable,el festival de teatre que porta el seu nom nomes ofereix una unica obra teatral dintre aquest espai. Han pasat 64 anys desde que es va escriure i mante la vigencia amb tot alló que es despren dels fets que donen peu al text.Per mi una retallada de uns 30 minuts no perjudicaria en absolut la força de tota la obra, son 2 h i mitja sense interrupcio i diria de intensitat que posibilitaria no disminuis gens,la versio i direccio de Andres Lima, a qui admiro per la seva facilitat de trasladar al espectador actual tota la força de qualsevol obra que cau a les seves mans malgrat semblarme una magnifica adaptaçio m hagues agradat una mica mes de audacia per acostar la obra al espectador actual i les nostres circunstancies, efectivament la utilitzaçio de la religio per mantenir la sumisió ,la por a la no aceptaçio de lo establert, en forma de temor a Deu ja tenim la por diria quasi com arma de destruccio de ments lliures,per no allargarme m he recordat de personatges com Rouco Varela i altres representans de la Esglesia molts d´ells pedofils hi he pensat com oportunitat perduda la utilitzaçio de les Bruixes de Salem per ser contundent amb aquestes formes de pensar i actuar. Dit tot aixo, una perspectiva potser diferen de la obra,lo demes sera repetir coses que coincideixo amb opinions ja expresades, per mi destacaria el treball de Nora Navas,Borja Espinosa i Carme Sansa, paper curt pro contundent, el reste per mi compleixen, Lluis Homar fen de Lluis Homar i les bruixes per dir-ho de alguna forma sense desentonar.Un espai escenic encertat envoltar del millor espai escenic posible l entorn natural que ofereix el grec, va ser crec el segon dia i afortunadament la tos i el só dels movils va brillar per la seva absencia.Crec que l escenari del Romea mes endevant no desentonara i posiblement per els que estaban a les darreres files del grec suposara garantia de perfecta audició. Resumint un magnific espectacle amb poc risc asumit.\nAndrés Lima dirigeix un repartiment espectacular encapçalat per Lluís Homar en una inauguració del Grec marcada per una forta càrrega social. «Arthur Miller és un dels millors autors del segle […]